ANC aanvaar John Block se bedanking | Maroela Media
Block het bedank as Noord-Kaapse voorsitter en lid van die uitvoerende komitee nadat hy in ŉ hof skuldig bevind is aan bedrog en korrupsie.
“Die ANC aanvaar John Block se besluit om as Noord-Kaapse ANC-leier en LUR te bedank,” het Zizi Kodwa, woordvoerder van die party, gesê. “Sy bedanking strook met die optrede van ŉ gedissiplineerde kader, veral in die lig van die resolusies wat in Mangaung geneem is.”
Block is Woensdag in die Noord-Kaapse hooggeregshof skuldig bevind op aanklag van bedrog en korrupsie wat verband hou met provinsiale staatstenders. Die uitspraak kom drie dae ná die ANC by sy algemene raadsvergadering bepaal het dat alle korrupte leiers verwyder moet word.
Regter Mathebe Phatsoane het Trifecta-direkteur Christo Scholtz en die ANC se adjunksekretaris, Alvin Botes, ook skuldig bevind. Medebeskuldigde Yolanda Botha het in 2014 gesterf. Sy was die hoof van die provinsiale departement van maatskaplike ontwikkeling en het glo haar posisie misbruik om seker te maak dat Trifecta onbehoorlik voordeel getrek het.
Gee iemand eintlik hieroor om? Ander dag, selle gemors!
Nie eintlik veel dissipliene aan die dag gele toe hy bedrog gepleeg het nie.
Wanneer word die korrupte hoofleier verwyder?
Nou wat nou, is hy nou gevrywaar van enige terugbetaling? Dan is dit mos die moeite werd gewees.